  Туспуктэм: ИА «Удмуртия» Наталия Сильвестрова Ижкарын гурт тылобурдоос пӧлын Ньюкасл висёнэн (псевдочума) кыкетӥ черлан учырез шараязы. Нырысетӥ учырез туэ южтолэзе пусйизы вал. Со сярысь элькунынсь ветеринарияя управленилэн пресс-службаез ивортӥз. Ньюкасл висён – ӝог вӧлмись вирусо чер, кудӥныз курез лёгэтысь (отряд) тылобурдоос висё. Шокан, сиён сюлмытон мугор люкетъёсты, шор лулсэр сӧзнэтэз сэре, висёнлэсь бурдоос быро Ижкарысь ветеринарной станция ивортэмъя, тылобурдоослэсь кулэмзэс 13-тӥ гудырикошконэ пусйизы, кык нунал ӵоже вить йыр быриз. 15-тӥ гудырикошконэ проба басьтӥзы, соосты эскерыса Ньюкасл висёнэз шараязы. Через быдтон понна ужрадъёс ортчытӥсько. Интыосты, кытын висись тылобурдо улӥз, дезинфицировать каризы, кулэм курегъёсты быдтӥзы. Дор тылобурдоос черлан яке кулон учыръёс сярысь ветеринари службаысь ӧнерчиослы ивортоно яке 8​ 800​ 222 17 16 номеро ӟырдыт линие жингыртоно. Тодэ вайытом, Кизнер ёросын африкан чумаез шараязы. Шаркан ёросын кутэм гондырлэсь трихинеллёзэз шедьтӥзы. Тегъёс: висён тылобурдоос ветеринария Ижкар Удмуртия  